Fabiāno Karuāna

Fabiāno Karuāna (; dzimis , Maiami) ir Itālijas un ASV starptautiskais lielmeistars šahā (2007).

 Biogrāfija 
Piedzimis itāļu izcelsmes amerikāņu ģimenē Floridā. Ir ASV un Itālijas dubultpilsonis. 1996. gadā viņa ģimene pārvākusies uz Ņujorku, kur Karuāna iemācījies spēlēt šahu. No astoņu gadu vecuma jau aizrāvies ar šahu, bet no deviņu gadu vecuma sācis piedalīties nopietnos turnīros. 2002. gadā kļuvis par jaunāko ASV šahistu, kas turnīrā uzvarējis lielmeistaru (cietušais bija Latvijā dzimušais Aleksandrs Voitkēvičs).Fabulous Fabiano Tajā pašā gada uzvarējis Panamerikas junioru čempionātā (U-10),14° Campeonato Panamericano u10 (boys) 2002 bet 2003. gadā atkārtojis šo panākumu U-12 vecuma grupā.15° Campeonato Panamericano u12 (boys) 2003 2004. gadā pārcēlies uz dzīvi Madridē un savu šahista karjeru turpinājis Eiropā, kur pārstāvējis Itāliju. Četras reizes uzvarējis Itālijas šaha čempionātos (2007, 2008, 2010, 2011).

Itālijas un ASV izlašu sastāvā piedalījies šaha komandu sacensībās:
 Pasaules šaha olimpiādēs piedalījies 8 reizes (2008-2018, 2022-2024). Komandu vērtējumā izcīnījis zelta (2016) un 2 sudraba (2018, 2024) medaļas. Individuālajā vērtējumā izcīnījis sudraba (2018) medaļu;
 Eiropas komandu šaha čempionātos piedalījies 4 reizes (2007-2013).

2007. gadā 14 gadu, 11 mēnešu un 20 dienu vecumā kļuvis par ASV un Itālijas jaunāko lielmeistaru visu laiku vēsturē.

Dažādu starptautisko šaha turnīru uzvarētājs. 2014. gadā izcīnījis Pasaules vicečempiona titulu ātrajā šahā.Magnus Carlsen is World Rapid Chess Champion! Tajā pašā gadā izcīnījis ievērojamu panākumu Sentluisā, kur starptautiskajā šaha turnīrā Sinquefield Cup startējis ar 7 uzvarām pēc kārtas, bet kopvērtējumā izcīnījis 8½ punktus 10 partijās un par 3 punktiem apsteidzis Pasaules čempionu šahā Mangnusu Kārlsenu.Sinquefield 10: Draws end magnificent event

2015. gada jūnijā atkal atgriezies ASV šaha federācijas paspārnē. 2017. gada aprīlī Sentluisā kopā ar Hikaru Nakamuru un Varužanu Akopjanu dalījis 3.-5. vietu ASV šaha čempionātā (uzvarējis Veslijs So). 2019. gadā dalījis 2.-3. vietu ASV šaha čempionātā.

2018. gada martā Berlīnē uzvarējis pretendentu turnīrā un izcīnījis tiesības piedalīties mačā par Pasaules čempiona nosaukumu šahā. 2018. gadā Sentluisā izcīnījis sudraba medaļu ASV šaha čempionātā. 2018. gada novembrī Londonā zaudējis mačā par Pasaules čempiona šahā nosaukumu pret Norvēģijas lielmeistaru Magnusu Karlsenu ar 6:9.Magnus Carlsen beats Fabiano Caruana to win World Chess Championship

2019. gada oktobrī Daglasā izcīnījis 2. vietu FIDE Grand Swiss turnīrā.

2021. gada janvārī ierindojies 4. vietā Veikanzē (Nīderlande) vadošo lielmeistaru šaha turnīrā.Tata Steel Chess Tournament 2021 2021. gada aprīlī Jekaterinburgā palicis 4. vietā Pasaules šaha čempionāta pretendentu turnīrā.2020-2021 FIDE World Chess Candidates Tournament 2021. gada jūnijā Bukarestē dalījis 7.-8. vietu Grand Chess Tour 1. posma turnīrā.Grand Chess Tour Bucharest 2021 2021. gada oktobrī izcīnījis 2. vietu ASV šaha čempionātā.2021 U.S. Chess Championship

2021. gada novembrī Rīgā izcīnījis 2. vietu 2021. gada "FIDE Chess.com Grand Swiss" turnīrā un iekļuvis 2022. gada FIDE Pretendentu turnīrā.2021 FIDE Chess.com Grand Swiss 2022. gada janvārī dalījis 7.-8. vietu tradicionālajā Tata Steel Masters lielmeistaru turnīrā.ChessPro. Tata Steel Masters. Вейк-ан-Зее, Нидерланды 2022. Все о турнире 2022. gada jūlijā Madridē ierindojies 5. vietā Pasaules šaha čempionāta pretendentu turnīrā. 2022. gada oktobrī Sentluisā uzvarējis ASV šaha čempionātā.Pairings & Results | www.uschesschamps.com 2022. gada decembrī Almati dalījis 2.-3. vietu Pasaules ātrā šaha čempionātā.2022 FIDE World Rapid & Blitz Championship Rapid Open 2023. gada maijā Bukarestē uzvarējis starptautiskajā lielmeistaru šaha turnīrā GCT Superbet Chess Classic.2023 GCT Superbet Chess Classic

2023. gada augustā Baku izcīnījis 3. vietu FIDE Pasaules kausa izcīņā šahā, pusfinālā piekāpjoties Ramešbābu Pragnanandhā, bet mazajā finālā uzvarot Nidžatu Abasovu, un iekļuvis FIDE pretendentu turnīrā.Chess World Cup 2023 2023. gada oktobrī Sentluisā uzvarējis ASV šaha čempionātā.2023 U.S. Championships 2023. gada novembrī Daglasā izcīnījis 10. vietu "FIDE Grand Swiss" turnīrā.2023 FIDE Grand Swiss

2024. gada aprīlī Toronto dalījis 2.-4. vietu Pasaules šaha čempionāta pretendentu turnīrā (pēc papildu rādītājiem bijis ceturtais).FIDE Candidates Tournament 2024 2024. gada oktobrī Sentluisā trešo gadu pēc kārtas uzvarējis ASV šaha čempionātā.

2025. gada februārī Veikanzē (Nīderlande) ierindojies 8. vietā Tata Steel meistaru šaha turnīrā.Tata Steel Chess Tournament 2025 : Masters 2025. gada oktobrī Sentluisā ceturto gadu pēc kārtas uzvarējis ASV šaha čempionātā.2025 US Championship 2025. gada decembrī Dohā dalījis 3.-4. vietu Pasaules šaha ātrspēles čempionātā.FIDE World Blitz Championship 2025 - Stage 2

 Atsauces 

 Ārējās saites 

Kategorija:1992. gadā dzimušie
Kategorija:Floridā dzimušie
Kategorija:ASV šahisti
Kategorija:Itālijas šahisti